Document ID: 32005D0288

KOMMISSIONENS BESLUTNING
af 18. marts 2005
om ændring af beslutning 97/80/EF om gennemførelsesbestemmelser til Rådets direktiv 96/16/EF om statistiske undersøgelser af mælk og mejeriprodukter
(meddelt under nummer K(2005) 754)
(EØS-relevant tekst)
(2005/288/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 96/16/EF af 19. marts 1996 om statistiske undersøgelser af mælk og mejeriprodukter (1), særlig artikel 5, stk. 2, og artikel 6, stk. 1, og
ud fra følgende betragtninger:
(1)
Det bestemmes i artikel 5, stk. 2, i direktiv 96/16/EF, at medlemsstaterne hvert år forelægger Kommissionen metodologirapporter efter et standardspørgeskema, udarbejdet af Kommissionen.
(2)
Ved Europa-Parlamentets og Rådets forordning (EF) nr. 1059/2003 af 26. maj 2003 om indførelse af en fælles nomenklatur for regionale enheder (NUTS) (2) indføres den retlige ramme for fællesskabsstatistikker opdelt efter regionale enheder; den nye nomenklatur (NUTS) bør derfor anvendes til indberetning af data om den producerede mængde komælk i landbrugsbedrifterne på regionalt niveau.
(3)
Under hensyn til den voksende økonomiske betydning af mælkens indhold af protein bliver det i stigende grad nødvendigt at have statistiske oplysninger om proteinindholdet i de vigtigste mejeriprodukter til rådighed.
(4)
Bestemmelserne i Kommissionens beslutning 97/80/EF af 18. december 1996 om gennemførelsesbestemmelser for Rådets direktiv 96/16/EF om statistiske undersøgelser af mælk og mejeriprodukter (3) bør ændres og suppleres.
(5)
De i denne beslutning fastsatte foranstaltninger er i overensstemmelse med udtalelse fra Den Stående Landbrugsstatistiske Komité -
VEDTAGET FØLGENDE BESLUTNING:
Artikel 1
I beslutning 97/80/EF foretages følgende ændringer:
1)
I bilag II tilføjes tabel H og I, som er anført i bilag I til denne beslutning.
2)
Bilag III erstattes af bilag II til denne beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 18. marts 2005.

Labels: 17
19
6